open-index/open-wikipedia-markdown huggingface dataset:
Pristatymas (filmas)

**Pristatymas** () – 1999 m. Belgijoje ir Olandijoje sukurtas trileris.

## Pagrindiniai aktoriai
: *Aktorius – vaidmuo*
* Fedja van Huêt – Alfredas
* Freddy Douglas – Gajus
* Aurelie Meriel – Lulu
* Esmee de la Bretoniere – Ana
* Jonathan Harvey – Markas 

## Turinys

Du bičiuliai, Alfredas ir Gajus, įklimpsta į skolas. Kad atsiskaitytų, jie sudaro sandėrį su nusikaltėlių autoritetu Spaiku, kad nugabens iš Amsterdamo į Barseloną narkotikų siuntą, vertą 25 milijonų dolerių. Kaip užstatas su Spaiku lieka Alberto žmona, o keliautojai turi griežtai laikytis šio sudaryto maršruto ir periodiškai raportuoti apie kelionę. 

Pradžioje ji vyksta sklandžiai, kol vaikinai nesustoja pagelbėti į avariją patekusiai porai. Šiuos persekioja teroristai, taigi Albertas su Gajumi taip pat tampa jų taikiniu...
Elhaida Dani

**Elhaida Dani** (g. 1993 m. vasario 17 d. Škoderyje, Albanija) – albanų dainininkė.

## Biografija
Elhaida Dani gimė 1993 m. vasario 17 d. Škoderyje, šiaurės Albanijoje. Elhaida nuo šešerių mokėsi groti pianinu, o pirmasis svarbus pasirodymas įvyko 2008 metais, kuomet mergina dalyvavo festivalyje *Kënga Magjike*.

Vos po metų atlikėja tapo Albanijos „Star Academy“ nugalėtoja. 2011 metais Elhaida su kūriniu „Si asnjëherë“ dalyvavo *Sunčane Skale* festivalyje, vykusiame Juodkalnijoje ir pelnė prizą jaunimo kategorijoje. Tais pačiais metais Elhaida laimėjo du konkursus Bulgarijoje ir Rumunijoje, o 2011 m. pabaigoje dainininkė pirmą kartą pasirodė ir *Festivali i Këngës* konkurse, tačiau tuomet komisijos palaikymo nesulaukė.

Didžiausio populiarumo mergina sulaukė Italijoje, 2013 metais tapusi muzikinio projekto „The Voice Of Italy“ nugalėtoja.

2014 metų gruodį Elhaida su kūriniu „Diell“ triumfavo *Festivali i Këngës* konkurse ir iškovojo teisę ginti Albanijos garbę jubiliejinėje 60-oje „Eurovizijoje“. Praėjus keliems mėnesiams po nacionalinio finalo, kilo nesutarimų su atranką laimėjusio kūrinio „Diell“ kompozitoriumi, tad šalies delegacija buvo priversta keisti dainą ir dėl to Elhaida Vienoje atliko kitą konkursinę dainą – „I’m Alive“.

## Diskografija

### EP
* *Elhaida Dani* (2013)

### Singlai
* *Fjala e fundit* (2008)
* *Mijëra vjet* (2011)
* *S’je më* (2012)
* *When Love Calls Your Name* (2013)
* *Baciami e basta* (2013)
* *Diell* (2014)
* *I’m Alive* (2015)
* *Ne jëtë* (2015)

## Šaltiniai


## Nuorodos

* Dainos ''I’m Alive'' vaizdo klipas
Laukinė (filmas)

**Laukinė** () – 2014 m. sukurta drama pagal Cheryl Strayed biografinį knygą „Wild: From Lost to Found on the Pacific Crest Trail“.

## Pagrindiniai aktoriai
: *Aktorius – vaidmuo*
* Reese Witherspoon – Šeril
* Laura Dern – Bobi
* Thomas Sadoski – Polas
* Keene McRae – Leifas
* Michiel Huisman – Džonatanas
* W. Earl Brown – Frenkas
* Gaby Hoffmann – Eimis 

## Turinys

Šeril – jauna ir žavi moteris, tačiau visiškai paklydusi asmenybė. Žlugusi santuoka, priklausomybė heroinui, alkoholis, nesuskaičiuojama daugybė vienos nakties nuotykių su nepažįstamaisiais, širdį draskanti vienintelio brangaus žmogaus – motinos – netektis... Po daugybės tokio nerūpestingo ir chaotiško gyvenimo metų, vieną dieną, ji stabteli ir supranta, kad viskas yra visai ne taip, kaip turėtų būti ir jei tai tęsis toliau, rytdienos ji gali ir nesulaukti.

Pati savęs išsigandusi mergina priima skubų sprendimą – ji nusprendžia leistis į 1771 kilometro kelionę pėsčiomis. Persekiojama mamos atminimo, visiškai be jokios tokių kelionių patirties, į kelią ji leidžiasi vienui viena. Šeril tiki, kad kelionėje ji išpirks savo nuodėmes ir pagaliau ras dvasios ramybę...

## Apdovanojimai
Pabėgimas (filmas)

**Pabėgimas** () – 1972 m. režisieriaus Sam Peckinpah sukurtas veiksmo filmas, vienas pelningiausių jo darbų. 1994 m. buvo sukurtas perdirbinys, kuriame pagrindinius vaidmenis atliko Alec Baldwin ir Kim Basinger.

## Pagrindiniai aktoriai
: *Aktorius – vaidmuo*
* Steve McQueen – Karteris „Dokas“ MakKojus
* Ali MacGraw – Kerol MakKoj
* Ben Johnson – Džekas Beinoras
* Sally Struthers – Fran Klinton
* Ali Lettieri – Rudis

## Turinys

Bankų plėšikas Karteris MakKojus sėdi kalėjime Teksase. Kuomet jo lygtinio paleidimo prašymas eilinį kartą atmetamas, jis paprašo žmonos Kerol susitikti su korumpuotu verslininku Džeku Beinoru. Šio įtakos dėka Karteris atsiduria laisvėje, tačiau už tai turi įvykdyti šio užsakymą – apiplėšti konkretų banką. Kaip vėliau paaiškėja, bankas priklauso verslininko broliui ir apiplėšimas turi padėti nuslėpti jų ankstesnes machinacijas ir grynųjų pinigų trūkumą.

Karteris su žmona ir dviem Beinoro atsiųstais parankiniais įvykdo užduotį, tačiau jos metu žūna banko apsauginis. Vėliau vienas iš padėjėjų, Rudis, mėgina nužudyti Karterį, tačiau šis jį sužeidžia ir pasprunka su pinigais. Jis susitinka su Beinoru, tačiau konflikto metu jį nužudo. Turėdami krepšyje pusę milijono dolerių, Karteris ir Kerol bando pasprukti į Meksiką, o jiems iš paskos leidžiasi Rudis, Beinoro parankiniai ir policija...

## Apdovanojimai
* Auksinis gaublys (nominacija – geriausia muzika
Instinktas (filmas)

**Instinktas** () – 1999 m. JAV sukurtas psichologinis trileris.

## Pagrindiniai aktoriai
: *Aktorius – vaidmuo*
* Anthony Hopkins – daktaras Etanas Pauelas
* Cuba Gooding Jr. – daktaras Teo Kolderis
* Donald Sutherland – daktaras Benas Hilardas
* Maura Tierney – Lyn Pauel
* John Ashton – apsauginis Daksas
* George Dzundza – daktaras Džonas Murėjus 

## Turinys

Antropologas Etanas Pauelas keletą metų buvo dingęs be žinios, kol staiga atsirado, apkaltintas keleto pareigūnų nužudymu Afrikoje. Aiškėja, kad tuos metus jis praleido gyvendamas tarp gorilų ir pats perėmė daugelį jų įpročių. Dabar Pauelas atsiduria psichiatrinėje ligoninėje, kurioje laukia teismo, o jaunas psichiatras Teo Kolderis mėgina išsiaiškinti, kas privertė praeityje žinomą daktarą elgtis tarsi žvėrį...
Užsienietis (filmas)

**Užsienietis** () – 2012 m. sukurtas trileris.

## Pagrindiniai aktoriai
: *Aktorius – vaidmuo*
* Aaron Eckhart – Benas Loganas
* Liana Liberto – Eimė Logan
* Olga Kurylenko – Ana Brandt
* Neil Napier – Derekas Koleris
* Alexander Fehling – Floidas
* Garrick Hagon – Džeimsas Halgeitas III

## Turinys

Buvęs CŽV darbuotojas Benas Loganas su dukra persikrausto į Belgiją, kur įsidarbina tarptautinėje Halgeito kompanijoje. Darbas jam sekasi, tačiau vieną rytą jis randa savo biurą tuščią. Dar blogiau, visi jo asmeniniai duomenys ištrinti, tarsi Loganas niekada joje ir nedirbo, o ir pati kompanija neigia turėjusi filialą Belgijoje. Bandydamas suprasti kas vyksta, Loganas pradeda ieškoti savo buvusių bendradarbių, bet paaiškėja, kad visi jie mirė per vieną naktį, o dabar taikinyje atsidūrė jis pats ir duktė...
Meilės menas (filmas)

**Meilės menas** () – 1983 m. sukurta erotinė drama pagal senovės Romos poeto Ovidijaus to paties pavadinimo meilės elegijų knygą.

## Pagrindiniai aktoriai
: *Aktorius – vaidmuo*
* Marina Pierro – Klaudija
* Michele Placido – Makarijus
* Massimo Girotti – Ovidijus
* Laura Betti – Kleo
* Milena Vukotic – Modestina
* Philippe Taccini – Kornelijus
* Simonetta Stefanelli – našlė

## Turinys

Tai filmas – sapnas. Senovės Romoje studentas Kornelijus, klausantis garsiojo Ovidijaus paskaitų ir eilių apie meilę, susidomi garsaus karvedžio žmona ir tampa jos meilužiu...
Karmazinų atodanga

**Karmazinų atodanga** – valstybės saugomas geologinis gamtos paveldo objektas Vilniaus rajone, Dūkštų sen., Dūkštų girininkijos (312 kv., 19 skl.) teritorijoje. Atodanga susiformavusi dešiniajame Dūkštos upelio krante, apie 0,5 km į šiaurę nuo santakos su Nerimi, ties Karmazinų kaimu. Atodanga pasiekiama Dūkštos pažintiniu pėsčiųjų taku. Šalia stūkso Karmazinų piliakalnis, per Dūkštą nutiestas naujas metalinis pėsčiųjų tiltas. Į Karmazinų atodangą pakylama įrengtais laiptais, jos viršuje pastatytas informacinis stendas.

Objektas paskelbtas saugomu, remiantis LR Aplinkos ministerijos 2005 m. gegužės 23 d. įsakymu Nr. D1-255, siekiant išsaugoti litostratigrafinio tipo (mokslinės vertės) bei pažintinės vertės atodangą.
 
Karmazinų atodangos aukštis 35–36 m, ilgis palei upės vagą – 40 m, užima 0,085 ha. Stiprios srovės nuolat ardomas šlaitas tai vienur, tai kitur nuslenka, atidengdamas šlaitą sudarančių nuogulų sluoksnius.

Ties Bradeliškių piliakalniu susiformavusi Dūkštų atodanga.

## Geologija

Viršutinė atodangos dalis labai užgriuvusi dėl biraus smėlio tarpsluoksnių, slūgsančių tarp molio ir morenos sluoksnių. Žemiau esantis smėlio tarpsluoksnio storis apie 20-50 cm. Smulkiame geltoname smėlyje aiškiai matomi balkšvo aleurito ir pilko molio sluoksneliai. Tai prieledyninių marių nuosėdos. Jos suspaustos ir išlankstytos, nes buvo Žemės paviršiuje prieš užslenkant jauniausiam – Nemuno ledynui, palikusiam viršuje slūgsančią moreną .

Apatinėje skardžio dalyje atsiveria priešpaskutiniojo – Medininkų ledyno morena. Tai pilkas kietas įvairaus storio plokštelėmis skylantis moreninis priesmėlis su nuosėdinių ir kristalinių uolienų žvirgždo bei gargždo apvalainukais. Geologinių tyrimų duomenimis, Medininkų apledėjimas Europoje truko per 60 000 metų (nuo 198 iki 132 tūkst. metų). Šio ledyno nuogulos Dūkštos apylinkėse slūgso 25-30 m gylyje, o jų storis kai kur viršija 50 m.

Upės vagoje pastebima seniausia į Žemės paviršių išeinanti šių apylinkių morena, kurią paliko Žemaitijos ledynas, atslinkęs prieš 302 tūkst. metų, o ištirpęs maždaug prieš 252 tūkst. metų. Tai labai kietas rusvai pilkas moreninis priesmėlis, kuris dar aptinkamas maždaug iki 20 m gylio.

## Nuorodos

* Saugomų teritorijų valstybės kadastras  
* Neries regioninis parkas. Karmazinų atodanga
Nina Sublatti

**Nina Sulaberidze** (, g. 1995 m. sausio 31 d. Maskvoje), geriau žinoma sceniniu vardu **Nina Sublatti** () – Gruzijos dainininkė, dainų autorė ir modelis.

2013 metais Nina laimėjo gruzinišką „Idol“ versiją „Saqartvelos Varskvlavi“ ().

## Biografija

### 1995–2013: vaikystė
Nina gimė 1995 m. sausio 31 d. Maskvoje, Rusijoje, gruzinų šeimoje. Netrukus po jos gimimo, tėvai grįžo gyventi į gimtąją šalį. Nina vaikystėje taip pat gyveno Rygoje, Latvijoje. 2008 metais mergina sulaukė pasiūlymo pradėti modelio karjerą, dirbo su įvairiais fotografais ir dizaineriais.

### 2013–dabar: „Sakartvelos Varskvlavi“ ir „Eurovizijos“ dainų konkursas 2015
2013 metais Nina laimėjo gruzinišką „Idol“ versiją *Saqartvelos Varskvlavi* (). Kitais metais atlikėja išleido debiutinį albumą „Dare to Be Nina Sublatti“, kuris tapo geriausiai parduodamu albumu Gruzijoje. 2014 m. gruodžio mėn. paskelbta, kad Nina yra tarp penkių Gruzijos nacionalinio finalo dalyvių. 2015 m. sausio 14 d. paaiškėjo, kad konkurso nugalėtoja tapo Nina Sublatti su daina „Warrior“.

## Diskografija

### Albumai
* *Dare to Be Nina Sublatti* (2014)

## Šaltiniai

## Nuorodos

* Dainos ''Warrior'' vaizdo klipas
LKAL 1998–1999 m. sezonas

**[[LKAL]] 1998–1999 metų sezonas** – 5-as lygos sezonas, kuriame dalyvavo 16 klubų. Čempionate nugalėjo Prienų „Gėlupis“, kuris po reguliaraus sezono liko tik penktas. Bronzą iškovojo „Gargždai“.

## Reguliarusis sezonas

### Pirmasis etapas

### Antrasis etapas

## Atkrintamosios varžybos

### Finalo Ketvertas

## Nuorodos
Biffy Clyro

**Biffy Clyro** – škotų alternatyvaus roko grupė iš Kilmarnoko, susiformavusi 1995 m. 2023 m. duomenimis, grupė yra išleidusi devynis studijinius albumus. 2013 m. sausį išleistas albumas „Opposites“ debiutavo pirmojoje Jungtinės Karalystės albumų reitingo vietoje, tapdamas pirmuoju grupės albumu, pasiekusiu šią viršūnę. 2016 m. liepą išleistas septintasis grupės darbas „Ellipsis“, taip pat pasiekęs pirmąją reitingo vietą.

## Grupės nariai
;Dabartiniai nariai
* Simon Neil – vokalas, gitara, pianinas (1995–dabar)
* James Johnston – bosinė gitara, sintezatorius, vokalas (1995–dabar)
* Ben Johnston – būgnai, vokalas (1995–dabar)

;Koncertiniai nariai
* Mike Vennart – gitara, pritariamasis vokalas (2007; 2010–dabar)
* Richard „Gambler“ Ingram – gitara, pianinas (2012–dabar)

## Diskografija
* *Blackened Sky* (2002)
* *The Vertigo of Bliss* (2003)
* *Infinity Land* (2004)
* *Puzzle* (2007)
* *Only Revolutions* (2009)
* *[[Opposites]]* (2013)
* *[[Ellipsis]]* (2016)
* *[[A Celebration of Endings]]* (2020)
* *The Myth of the Happily Ever After* (2021)

## Išnašos

## Nuorodos

* 
*
Opposites

**Opposites** – šeštasis studijinis škotų alternatyvaus roko grupės „Biffy Clyro“ albumas, išleistas 2013 m. sausio 28 d. Iš pradžių buvo skelbta, jog bus išleisti du albumai: „The Land at the End of Our Toes“ ir „The Sand at the Core of Our Bones“, tačiau buvo nuspręsta išleisti kaip vieną dviejų diskų albumą. Taip pat buvo išleista vieno disko versija, kurioje kiek mažiau dainų. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju grupės įrašu, pasiekusiu šią viršūnę.

## Dainų sąrašas

### Dviejų diskų versija

### Vieno disko versija

## Išnašos
18 Months

**18 Months** – trečiasis studijinis škotų elektroninės muzikos atlikėjo Calvin Harris albumas, išleistas 2012 m. spalio 26 d. Iš viso iš šio albumo buvo išleisti aštuoni singlai. Visi singlai, taip pat ir kartu su Rihanna įrašyta daina „We Found Love“, pateko į „UK Singles Chart“ dešimtuką. „18 Months“ yra pirmasis albumas muzikos istorijoje, kuris turėjo devynis singlus, patekusius į dešimtuką. Pats albumas taip pat debiutavo pirmojoje Jungtinės Karalystės albumų reitingo vietoje, tapdamas antruoju Calvin Harris įrašu, pasiekusiu šią viršūnę.

2013 m. „Grammy“ apdovanojimuose daina „Let's Go“ nominuota geriausio šokių muzikos įrašo kategorijoje, o sekančiais metais daina „Sweet Nothing“ susilaukė tos pačios nominacijos.

## Dainų sąrašas

## Išnašos
Carpi FC 1909

**Carpi FC 1909** – Italijos futbolo klubas iš Karpio miesto. 

## Istorija

Klubas įkurtas 1909 m. 2000 metais atkurtas po bankroto.

2014–2015 m. laimėjo Serie B čempionatą ir pirmą kartą klubo istorijoje iškovojo teisę žaisti aukščiausiame šalies Serie A turnyre.

2015-2016 m. Serie A liko 18 vietoje ir prarado vietą elito pirmenybėse.

2016-2017 m. Serie B iškovojo 7 vietą ir rungėsi atkrintamosiose varžybose dėl vienintelio kelialapio į Serie A. 
Finale pralaimėjo Benevento Calcio komandai.

## Klubo spalvos

## Sezonai

|}

## Išnašos

## Nuorodos
* SOCCERWAY
LKAL 1999–2000 m. sezonas

**[[LKAL]] 1999–2000 metų sezonas** – 6-as lygos sezonas, kuriame dalyvavo 16 klubų. Čempionate nugalėjo Mažeikių „Nafta“. Bronzą iškovojo Jonavos „Statyba“.

## Reguliarusis sezonas

### Pirmasis etapas

### Antrasis etapas

## Atkrintamosios varžybos

## Nuorodos
Frosinone Calcio

**Frosinone Calcio** – Italijos futbolo klubas iš Frozinonės miesto, kuris yra Lacijaus provincijoje.

## Istorija
2014–2015 m. sezone Serie B užėmė antrą vietą ir buvo paaukštinta į Serie A pirmą kartą istorijoje. 

2015–2016 m. sezone Serie A užėmė 19 vietą ir iškrito į žemesnį divizioną. 

2016–2017 m. sezone Serie B užėmė 6 vietą ir kovojo atkrintamosiose varžybose dėl patekimo į Serie A, bet suklupo pusfinalyje.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Stadionas

Namų rungtynes žaidžia Stadio Matusa, kuris dar žinomas kaip Stadio Comunale Matusa. Stadionas yra Frozinonės mieste ir talpina 9 680 žiūrovų.

## Garsesni žaidėjai
; Futbolininkai atstovavę Italijos nacionalinei rinktinei
*  nežinoma
; Užsieniečiai
*  Alexander Satariano, puolėjas;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
LKAL 2002–2003 m. sezonas

**[[LKAL]] 2002–2003 metų sezonas** – 9-as lygos sezonas, kuriame dalyvavo 10 ekipų. Pirmenybėse nugalėjo Kauno „LKKA-Žalgiris“ krepšininkai, bronzą pasidabino „Prienai“.

## Reguliarusis sezonas

## Atkrintamosios varžybos

## Nuorodos
Eksperimentinės ir klinikinės medicinos institutas

**Eksperimentinės ir klinikinės medicinos institutas** – Lietuvos mokslo tyrimo įstaiga, veikusi 1946–2009 m. Vilniuje.

## Istorija

Įkurtas 1946 m. kaip **Eksperimentinės medicinos ir onkologijos institutas**. 1946–1964 m. institutas veikė Lietuvos TSR Mokslų akademijoje. 1957 m. atsiradus Onkologijos institutui, pakeista veiklos kryptis.

1964 m. institutas priskirtas Lietuvos TSR sveikatos apsaugos ministerijai, o 1994 m. – Lietuvos Respublikos švietimo ir mokslo ministerijai. 2002 m. institutas perduotas Vilniaus universitetui. 2009 m. sujungus VU Imunologijos institutą su Eksperimentinės ir klinikinės medicinos institutu įkurtas Inovatyvios medicinos centras.

## Veikla

Svarbiausios mokslinio tyrimo sritys: reumatinių ligų patogenezė, regeneracinė medicina, kamieninių ląstelių biologija.

## Direktoriai

* Vytautas Girdzijauskas – 1946–1957 m.
* Bronislovas Penkauskas – 1957–1962 m.
* Liubomiras Laucevičius – 1962–1971 m.
* Alfonsas Matulis – 1971–1994 m.
* Algirdas Venalis – 1994–2009 m.

## Šaltiniai
LKAL 2000–2001 m. sezonas

**[[LKAL]] 2000–2001 metų sezonas** – 7-as lygos sezonas, kuriame dalyvavo 13 klubų. Čempionate nugalėjo Mažeikių „Nafta“, po to debiutavusi ir LKL čempionate. Bronzą iškovojo Klaipėdos „Uni-Lavitė“.

## Reguliarusis sezonas

### Pirmasis etapas

### Antrasis etapas

## Atkrintamosios varžybos

## Nuorodos
LKAL 2001–2002 m. sezonas

**[[LKAL]] 2001–2002 metų sezonas** – 8-as lygos sezonas, kuriame dalyvavo 12 klubų. Čempionate nugalėjo Kėdainių „Nevėžis“, po to debiutavęs ir LKL čempionate. Bronzą iškovojo Kauno „Žalgirio-2“ komanda.

## Reguliarusis sezonas

### Pirmasis etapas

### Antrasis etapas

## Atkrintamosios varžybos

## Nuorodos
Jotvingių premija

**Jotvingių premija** – literatūrinė premija, 1985 m. įsteigta Sigito Gedos. 1990 m. premija susieta su kasmetiniu literatūros festivaliu „Poetinis Druskininkų ruduo“. Premiją už geriausią metų knygą ar publikaciją skiria komitetas, iš pradžių sudarytas iš visų ankstesnių Lietuvoje gyvenančių premijos laureatų, o dabar – komitetas iš 4 Jotvingių premijos laureatų, 2 Jaunųjų jotvingių premijos laureatų ir LR kultūros ministerijos atstovo. Iki 1990 m. premija buvo 10 rublių dydžio.

## Laureatai

## Šaltiniai

## Nuorodos
*Jotvingių premija – VLE
Australija Eurovizijoje

**[[Australija]] [[Eurovizija|Eurovizijos dainų konkurse]]** pirmą kartą dalyvavo 2015 m. Vienoje, Austrijoje. Šis šalies pasirodymas buvo vienintelis įvykis specialiai minint 60 metų konkurso sukaktį. Iki šio laiko Australija konkurse dalyvavo 7 kartus, į finalą pateko 6 kartus, iš jų keturis – į pirmąjį dešimtuką.

Nacionalinis šalies TV transliuotojas Special Broadcasting Service pirmą kartą konkursą transliavo 1983 m.

## Istorija

EBU ir SBS patvirtino jog Australija tikrai Eurovizioje dalyvaus iki 2023 m.

2015 m. šaliai atstovavo iš Malaizijos kilęs dainininkas Guy Sebastian su daina „Tonight Again“. Kūrinys buvo atliktas konkurso finale ir surinko 196 taškus, užimdamas 5 vietą.

2016 m. šaliai atstovavo Dami Im su daina „Sound of Silence" ir užėmusią 2 vietą. Toks rezultatas geriausias per visą Australijos dalyvavimo istoriją.

2017 m. šaliai atstovavo Isaiah Firebrace su daina „Don’t Come Easy“ ir užėmusią 9 vietą.

2018 m. šaliai atstovavo Jessica Mauboy su daina „We Got Love“ ir užėmusią 20 vietą. Tai prasčiausias Australijos pasirodymas finale.

2019 m. šaliai atstovavo Kate Miller-Heidke su daina „Zero Gravity“ ir užėmusią 9 vietą.

2020 m. šaliai atstovauti turėjo Montaigne su daina „Don’t Break Me“, tačiau konkursas buvo atšauktas dėl COVID-19 pandemijos. Vidiniu SBS sprendimu, Montaigne buvo atrinkta atstovauti šaliai 2021 m. konkurse su daina „Technicolour“, atlikėja užimdama 14-ą vietą pusfinalyje nepateko į finalą. Tai pirmasis ir vienintelis Australijos nepatekimas į finalą. Montaigne „eurovizinis“ pasirodymas buvo iš anksto įrašytas studijoje Sidnėjuje – atlikėja negalėjo atvykti į Roterdamą dėl taikomų kelionių apribojimų.

2022 m. šaliai atstovavo atlikėjas Sheldon Riley su daina „Not the Same“, atlikėjas užėmė antrąją vietą pusfinalyje, tačiau finale ši daina užėmė tik 15 vietą.

## Dalyvavimas

## Balsavimų istorija 2015–2022 m.

## Įdomybės

* Jei Australija laimėtų konkursą, EBU paskirtų kokią nors Europos šalį, kuri organizuotų konkursą kitais metais.
* Australija tapo antraja šalimi už Eurazijos regiono ribų, dalyvavusia „Eurovizijos“ dainų konkurse. Pirmoji – Marokas, kuris dalyvavo tik vieną kartą – 1980 m. konkurse.

## Šaltiniai
Sklinka

**Sklinka** – tarybiniais laikais nusausintas, bet dėl apleisto drenažo XXI a. pradžioje prasiveriantis ežeras, esantis rytų Lietuvoje, Švenčionių rajono savivaldybės, Kaltanėnų seniūnijoje, 10 km į šiaurę nuo Švenčionėlių, apie 2,5 km į vakarus nuo Kaltanėnų. Sklinkos šiaurės rytinėje puse eina  plentas, bei Švenčionėlių–Utenos geležinkelio linija. Artimiausi kaimai: iš pietvakarių – Pagilūtė, iš šiaurės vakarų – Kūriniai.

Teritorija saugoma, yra Aukštaitijos nacionalinio Parko ribose. Užpelkėjęs Sklinkos ežeras ir aplink teritorija apaugusi augalija, kartais vadinama Kūrinių pelke, kuri yra Pagilūčio pelkynų tąsa. Visoje šioje pelkėtoje teritorijoje įkurtas Pagilūtės telmologinis draustinis.

Iki nusausinimo per Sklinką tekėjo Kiaunos upė, bet prieš ežero nusausinimą, iškasus dirbtinę vagą, jos vandenys buvo nukreipti į Gilūto ežerą. Yra išlikusi natūrali, vandeninga ir vingiuota Kiaunos senvagė.

## Šaltiniai

## Nuorodos
* Sklinka maps.lt žemėlapyje
* Sklinka GoogleMaps žemėlapyje
* flickr.com / Kūrinių pelkė su prasiveriančiu Sklinkos ežerėliu
* anp.lt / Aukštaitijos nacionalinio parko svetainė  ir žemėlapis
Pasaulinės fantastikos aukso fondas

**Pasaulinės fantastikos aukso fondas** – leidyklos „Eridanas“ leista 497 knygų serija, kurią sudarė į lietuvių kalbą išversti užsienio autorių fantastikos žanro kūriniai.

## Knygos

## Nuorodos
* Serijos knygų sąrašas su anotacijomis
* Oficialus PFAF archyvinis puslapis
Arvydas Sabonis. 11

**Arvydas Sabonis. 11** – lietuvių filmas, kurį režisavo Rimvydas Čekavičius. Premjera Lietuvoje įvyko 2014 m. gruodžio 19 d. 

Filmas pasakoja apie krepšininką Arvydą Sabonį (premjeros dieną jam sukako 50 metų). Įspūdžiais apie A. Sabonį dalijasi NBA legendos, buvę treneriai, komandos draugai, vadybininkai, pagrindiniai priešininkai aikštelėje. Kino juostoje apžvelgiama profesionalaus krepšininko karjera nuo pat 1981 m., kai jis pradėjo žaisti Kauno „Žalgiryje“, taip pat ir jo asmeninis gyvenimas.

Šis filmas buvo nominuotas 2015 m. Sidabrinės gervės Metų geriausio ilgametražio dokumentinio kino filmo kategorijoje.

## Šaltiniai

## Nuorodos
* 
* Oficiali filmo svetainė
Analizinė funkcija

**Analizinė funkcija** – funkcija, kuri bet kuriame apibrėžimo srities taške gali būti išskleista konverguojančia laipsnine eilute (tai tapatu teiginiui, kad funkcija yra analizinė, jei kiekviename taške gali būti išskleista Teiloro eilute).

:  f(x) = \sum_{n=0}^{\infty} \frac{f^{(n)}(x_0)}{n!} (x-x_0)^{n}

Analizinės funkcijos yra be galo daug kartų diferencijuojamos funkcijos. Analizinės funkcijos sąvoka gali būti taikoma tiek realaus, tiek ir kompleksinio kintamojo argumento funkcijoms. Tačiau kompleksinio kintamojo funkcijos atveju analiziškumas reikalauja tenkinti papildomas, taip vadinamas Koši-Rymano sąlygas, todėl tokio tipo funkcijos vadinamos holomorfinėmis funkcijomis.

Kompleksinio kintamojo funkcija f(z)=u(z)+iv(z) (čia u(z) ir v(z) – realiosios kompleksinio argumento funkcijos) yra analizinė, jei tenkinama viena iš sąlygų (visos jos yra ekvivalenčios):
# Funkcija tenkina Koši-Rymano sąlygą kiekviename taškez=x+iy (*analiziškumas Koši-Rymano prasme*);
# Teiloro eilutė konverguoja į f(z) funkciją kiekviename taške (*analiziškumas Vejerštraso prasme *);
# Integralas uždaru kontūru \int\limits_\Gamma\,f(z)\,dz=0 (*analiziškumas Koši prasme*)

Analizinių funkcijų teorija sukurta 19 a. iš O. Lui Koši, B. Rymano, K. Vejerštraso darbų.

## Savybės
* Aritmetinės savybės
Jei f(z) ir g(z) yra analizinės G\subset\mathbb C, tuomet
# funkcijos f(z)\pm g(z), f(z)\cdot g(z) ir f(g(z))\, yra taip pat analizinės G.
# jei g(z) srityje G nelygi nuliui, \frac{f(z)}{g(z)} irgi bus analizinė srityje G
# jei f'(z) srityje G nėra lygi nuliui, atvirkštinė funkcija f^{-1}(z) irgi bus analizinė srityje G.

* Analizinė funkcija be galo daug kartų diferencijuojama funkcija. Tačiau atvirkštinis teiginys bendru atveju nėra teisingas.

## Pavyzdžiai
Polinominės, eksponentinės, trigonometrinės, logaritminės ir daugelis specialiųjų (Beselio, Lagero ir pan.) funkcijų yra analizinės.

Neanalizinių funkcijų pavyzdžiai:
# Funkcija f(z)=|z| nėra analizinė \mathbb C, kadangi neturi išvestinės taške z=0.
# Funkcija f(z)=\overline{z} nėra analizinė, nes netenkina Koši-Rymano sąlygos.

## Šaltiniai
RKL 2009-2010 m. sezonas

**[[RKL]] 2009–2010 metų sezonas** – 5-as lygos sezonas, kuriame dalyvavo 37 klubai, regionų principu suskirstytų į keturias grupes. Lygos čempione tapo Molėtų „Ežerūno-kario“ ekipa.

## Reguliarusis sezonas
### I etapas

#### Aukštaitijos regionas

#### Vidurio regionas

#### Žemaitijos regionas

#### Suvalkijos regionas

### II etapas

#### Aukštaitijos-Vidurio regionai

#### Žemaitijos-Suvalkijos regionai

## Atkrintamosios varžybos
### Finalai

## Šaltiniai

## Nuorodos

* Oficiali RKL svetainė
Judrė

**Judrė** – vakarų Lietuvos upė Klaipėdos rajone, dešinysis Graumenos intakas. Priklauso Minijos baseinui.

Upelio ilgis 18,5 km, baseino plotas 35 km². Prasideda 2 km į šiaurę nuo Judrėnų, teka pietvakarių kryptimi pro Pajudrį, Padagus, Kurmius, Jonikaičius, nuo Šalpėnų pasuka į pietus, toliau pro Pakapį, Vainotiškę ir ties Pakalniškiais įteka į Graumeną 4 km nuo jos žiočių.

Judrė iki dešiniojo intako Vydeikos žiočių ties Padagais 12,1 km yra paskelbta hidrografiniu draustiniu.

Ties Judrėnais įteka upelis Krioklys.

Ties Pajudriu prie Judrės yra buvęs Judrėnų dvaro medinis vandens malūnas, kur vanduo suko ratą krisdamas iš viršaus.

Upelio pavadinimas kilęs iš žodžio *judrus* „vikrus, gyvas, judantis“. Nuo upelio savo vardus gavo Judrėnų miestelis, Pajudrio kaimas.

## Šaltiniai
Chien-Ming Wang

**Vang Dzien Mingas** (; g.1980 m. kovo 31 d. Tainane, Taivane) – profesionalus Taivano beisbolininkas, žaidžiantis Atlantos klube „Braves“. Jis taip pat žaidė Pagrindinėje beisbolo lygoje (MLB), Niujorko klube „Yankees“, Vašingtono klube „Nationals“ ir Toronto klube „Blue Jays“. Jis taip pat yra Taivano beisbolo rinktinės narys, atstovavęs šalį olimpinėse žaidynėse.

## Šaltiniai
Krakės (komanda)

Krakės – tai Krakių miestelio ultimeito klubas susikūręs Krakių Mikalojaus Katkaus gimnazijoje Kėdainių prieigose, Krakėse, ultimeitas pradėtas žaisti jau 2008 metais. Tais pačiais metais čia jau vyko atviras Lietuvos ultimeito čempionatas.

## Pasiekimai

## Nuorodos
* Sporto klubas „Mikalojaus Katkaus gimnazija“ 
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus tinklalapis  (anglų k.)
Jurga Jutaitė

**Jurga Jutaitė** (g. 1986 m. Vilnius) – Lietuvos aktorė, kino prodiuserė.

## Biografija
Augo bliuzo gitaristo V. Juto („Blues Makers“) šeimoje.

Pirmą vaidmenį gavo, kai kavinėje bedirbančią būsimą aktorę pastebėjo ir vaidinti filme „Aš esi tu“ pakvietė režisierius Kristijonas Vildžiūnas. J. Jutaitė lankė fleitos pamokas Balio Dvariono muzikos mokykloje, studijavo filosofiją, Lietuvos muzikos ir teatro akademijoje baigė kino vadybą.

## Filmografija
* 2006 m. Dominyka, „Aš esi tu“
* 2010 m. Auksė, „Kai apkabinsiu tave“ 
* 2011 m. Aurora, „Aurora“
* 2014 m. „Anglijos karalienė pagrobė mano tėvus“

## Pripažinimas
* 2011 m. – nominuota „Sidabrinei gervei“ už geriausios antro plano aktorės vaidmenį filme „Kai apkabinsiu tave“;
* 2013 m. – JAV festivalio „Fantastic Fest“ apdovanojimas už vaidmenį filme „Aurora“.
* 2013 m. – „Sidabrinė gervė“ už geriausios aktorės vaidmenį filme „Aurora“.

## Nuorodos
* IMDb profilis

## Šaltiniai
Ištrūkęs iš šeimos

**Ištrūkęs iš šeimos** () – 1978 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Lando Buzzanca – Memė Di Kostanzo
* Andrea Ferreol – Izota
* Gloria Guida – Eliana
* Nerina Montagnani – Nana
* Franca Dominici – Izotos motina

## Turinys

Memė Di Kostanzo turi žavią draugę Elianą, tačiau jo gyvenime daugiausia rūpesčių kelia perdėtas rūpinimasis dideliu nusenusiu šunimi ir senele Nana. Susipažinęs su vyresne vaistininke Izota, Memė nusprendžia, kad sąjunga su ja yra puikus šansas suteikti jo gyvenimui finansinį stabilumą ir apsaugą bei rūpestį senele. Palikęs Elianą, jis suvilioja Izotą ir ją veda, tačiau netrukus supranta kad gyvenimas su šios motina ir jos dviem tetomis bus tikras košmaras...
Koši-Rymano sąlygos

**Koši–Rymano sąlygos** tai dviejų diferencialinių lygčių dalinėmis išvestinėmis sistema, apibrėžianti kompleksinio kintamojo holomorfinę (arba kitais žodžiais - analizinę) funkciją. Šią lygčių sistemą pirmą kartą užrašė Žanas Leronas Dalamberas 1752 metais. Kiek vėliau, 1797 metais, Leonardas Oileris susiejo šią sistemą su analizinėmis funkcijomis. 1814 metais Koši panaudojo jas konstruodamas savo funkcijų teoriją. 1851 metais šios lygtys buvo panaudotos ir Rymano disertacijoje vystant funkcijų teorijos pagrindus.

Koši-Rymano sąlygos tai yra dviejų diferencialinių lygčių sistema susiejanti kompleksinės funkcijos  realiąją *u*(*x*,*y*) ir menamąją *v*(*x*,*y*) dalis:

### Geometrinė Koši-Rymano sąlygų prasmė
Tarus, kad *u*(*x*,*y*) ir *v*(*x*,*y*) yra tam tikros kreivių šeimos, Koši-Rymano sąlygos atitinka konforminio atvaizdo apibrėžimui (konforminės funkcijos tai yra tokios funkcijos, kurios nekeičia kampų tarp kreivių *u* ir *v*).

### Kompleksinis diferencijavimas
Tarkime, kad

:  f(z) = u(z) + i \cdot v(z) 

yra kompleksinio kintamojo *z* funkcija.  Tuomet funkcijos *f* išvestinę taške *z*0 apibrėšime kaip ribą:

: \lim_{\underset{h\in\mathbf{C}}{h\to 0}} \frac{f(z_0+h)-f(z_0)}{h} = f'(z_0)

Jei ši riba egzistuoja, ją galime skaičiuoti išilgai realiosios arba išilgai menamosios ašies. Abiem atvejais tikėtumėmės kad jos turi sutapti. Taigi, artėdami prie jos išilgai realiosios ašies gausime:

:\lim_{\underset{h\in\mathbf{R}}{h\to 0}} \frac{f(z_0+h)-f(z_0)}{h} = \frac{\partial f}{\partial x}(z_0).

O artėdami prie jos išilgai menamosios ašies gauname:

:\lim_{\underset{h\in \mathbf{R}}{h\to 0}} \frac{f(z_0+ih)-f(z_0)}{ih} =\frac{1}{i}\frac{\partial f}{\partial y}(z_0).

*f* išvestinių lygybė išilgai abiejų ašių duoda mums kitokią Koši-Rymano sąlygų formuluotę:

:i\frac{\partial f}{\partial x}(z_0)=\frac{\partial f}{\partial y}(z_0),

### Fizikinė interpretacija
Tarkime, kad *u* ir *v* tenkina Koši-Rymano sąlygas ir gali būti užrašytos kaip vektorius

:\bar{f} = \begin{bmatrix}u\\ -v\end{bmatrix}

Tuomet Koši-Rymano sąlyga (1b) teigia, kad \bar{f} yra besūkurinis laukas (jo rotorius lygus 0):

:\frac{\partial (-v)}{\partial x} - \frac{\partial u}{\partial y} = 0.

Koši-Rymano sąlyga (1a) teigia, kad \bar{f} yra solenoidinis laukas (jo divergencija lygi 0):

:\frac{\partial u}{\partial x} + \frac{\partial (-v)}{\partial y}=0.

Kitais žodiais tariant, toks laukas yra be sūkurių, šaltinių ir sankaupų.

### Trigonometrinė forma
Užrašant kompleksinę funkciją trigonometrinėje formoje , Koši-Rymano sąlygos bus

:{ \partial u \over \partial r } = {1 \over r}{ \partial v \over \partial \theta},\quad{ \partial v \over \partial r } = -{1 \over r}{ \partial u \over \partial \theta}.

Arba tai gali būti pateikiama viena lygtimi dėl *f* išvestinės:

:{\partial f \over \partial r} = {1 \over i r}{\partial f \over \partial \theta}.

## Šaltiniai
*
*
*
* .
* .
*
*.
*.
* 
*
* .
* 
* .

## Nuorodos
* Cauchy–Riemann Equations Module by John H. Mathews
Raudona saulė (filmas)

**Raudona saulė** (, ) – 1971 m. sukurtas vesternas, kuriame pagrindinius vaidmenis atliko lietuvių kilmės amerikietis Charles Bronson, prancūzas Alain Delon, japonas Toshirō Mifune, šveicarė Ursula Andress. Filmą režisavo britas Terence Young, o juostos filmavimo darbai buvo vykdomi Ispanijoje.

## Turinys

Linko Stiuarto vadovaujama gauja užpuola ir apiplėšia traukinį, kuriuo vyksta japonų ambasadorius. Linko padėjėjas Gošas pagrobia iš jų dovaną, skirtą prezidentui – auksinį kardą, - ir pamėgina atsikratyti pačiu Linku, tačiau šis išgyvena. Japonų ambasadorius nurodo jį lydinčiam samurajui Kurodai bet kokia kaina atgauti kardą, ir nors Linkas visai netrokšta tokio kompaniono, leidžiasi su juo į kelią ieškoti Gošo. Pakeliui jiedu užsuka į bordelį, kuriame dirba šio mylimoji ir buvusi Linko draugužė Kristina, turinti tapti papildomu masalu Gošui...

## Pagrindiniai aktoriai
: *Aktorius – vaidmuo*
* Charles Bronson – Linkas Stiuartas
* Alain Delon – Gošas
* Toshirō Mifune – Kuroda Jubei
* Ursula Andress – Kristina
* Capuchine – Pepita
* Barta Barri – Pako
* Guido Lollobrigida – Meis
Magai (filmas)

**Magai** () – prancūzų režisieriaus Claude Chabrol 1976 m. sukurtas filmas.

## Turinys

Profesorius Vestaras, iliuzionistas ir aiškiaregys, atvysta į Tunisą, kur laive susipažįsta su nuobodžiaujančiu milijonieriui Eduardu Vangaru. Šio pavėžėtas automobiliu, Vestaras prasitaria matęs regėjimą, jog kažkur netoliese, dykumoje, bus nužudyta moteris ir Vangarui kyla mintis šį regėjimą paversti tikrove.

Jie apsistoja prabangiame viešbutyje, kuriame Vestaras rengia savo pasirodymus. Jame taip pat apsigyvena ir tunisietis architektas Sardi Faresas su žmona Silvija, su kuria jis paskutiniu metu nesutaria šiai atsisakius kartu vykti aplankyti jo mirštančios motinos. Viešbutyje taip pat apsigyvena ir Martina, buvusi Fareso meilužė, besitikinti atnaujinti buvusį ryšį. Ji vietoje Silvijos vyksta su Faresu pas šio motiną ir, žmonai apie tai sužinojus, kyla skandalas.

Iš šalies stebėdamas šį meilės trikampį Vangaras nusprendžia, kad jis idealiai tinka profesoriaus Vestaro pranašystės išsipildymui ir atsargiai pradeda kiekvieną iš meilės trikampio dalyvių skatinti įvykdyti žmogžudystę...

## Pagrindiniai aktoriai
: *Aktorius – vaidmuo*
* Franco Nero – Sardi Faresas
* Stefania Sandrelli – Silvija 
* Gert Frobe – Vestaras 
* Jean Rochefort – Eduardas 
* Gila von Weitershausen – Martina
Kartą Laukiniuose Vakaruose

**Kartą Laukiniuose Vakaruose** () – 1968 m. režisieriaus Sergio Leone sukurtas epinis vesternas, laikomas vienu geriausiu kada nors sukurtų filmų. Jis yra pirmoji  Leone trilogijos dalis (kitos yra „Sauja dinamito“ ir „Kartą Amerikoje“).

Sergio Leone, 1966 m. sukūręs milžiniško susidomėjimo sulaukusį vesterną „Geras, blogas ir bjaurus“, ketino daugiau nebekurti tokio žanro filmų. Jo planuose jau buvo naujas filmas (1984 m. Leone jį nufilmavo pavadindamas „Kartą Amerikoje“), tačiau kino studija „Paramount Pictures“ įkalbėjo jį susukti dar vieną vesterną. Leone kartu su Bernardo Bertolucci ir Dario Argento sukūrė istoriją, pagal kurią vėliau buvo parašytas scenarijus. Režisierius norėjo, kad juostoje vaidintų Clint Eastwood, tačiau šiam atsisakius, vyro su armonikėle vaidmuo atiteko Charles Bronson. Taip pat pagrindinio vaidmens atlikėju tapęs Henry Fonda pradžioje atsisakė vaidmens, tačiau vėliau persigalvojo po pokalbio su kolega Eli Wallach, vaidinusiu ankstesniame Leonės filme.

## Siužetas

Džilė Makbein, prieš mėnesį ištekėjusi už fermerio Berto Makbeino, atvyksta iš Naujojo Orleano, ketindama kartu įsikurti jo rančoje, tačiau sužino, kad jį ir tris  vaikus neseniai nužudė. Bertas atsisakė parduoti žemę, kurioje yra vienintelis apylinkėse vandens šaltinis vietiniam žemvaldžiui Mortonui, nusprendusiam per jo žemę tiesti geležinkelį. Mortonas, negalintis valdyti kojų,Bertui iškraustyti nusamdė žinomą galvažudį Frenką, tačiau šis tiesiog nužudė šį ir jo vaikus, specialiai palikdamas įkalčius, rodančius, kad tai padarė  kitas banditas Šajenas. 

Dabar, kai Berto nebėra, Mortonas įsitikinęs, kad jo žmona parduos žemę ir išvažiuos, tačiau Džilė, visų nuostabai, nusprendžia pasilikti ir dirbti vyro ūkyje. Tuo pat metu apylinkėse pasirodo paslaptingas valkata, kurio nei vardo, nei tikslų niekas nežino. Kadangi jis nuolat groja lūpine armonikėle, visi pradeda jį vadinti Armonika (angl. Harmonica). Jis turi savų sąskaitų su Frenku (pastarasis kažkada nužudė jo tėvą), Šajenas taip pat nepatenkintas, kad Frenkas jį pakišo, todėl pradeda saugoti Džilę nuo nemalonumų, o pats Frenkas, tarsi ir dirbatis Mortonui, taip pat turi savų planų. Artėja neišvengiamas trejeto vyrų susidūrimas...
 

## Pagrindiniai aktoriai
: *Aktorius – vaidmuo*
* Claudia Cardinale – Džilė Makbein
* Henry Fonda – Frenkas
* Jason Robards – Šajenas
* Charles Bronson – vyras su armonikėle
* Gabriele Ferzetti – Mortonas
* Paolo Stoppa – Semas
* Keenan Wynn – šerifas
* Frank Wolff – Bretas Makbeinas 

## Apdovanojimai ir nominacijos
* David di Donatello – geriausias prodiusavimas
* Italijos nacionalinis kino žurnalistų sindikatas (nominacija) – geriausias antrojo plano aktorius (G. Ferzetti) ir geriausia muzika (E. Morricone)
* Laurel apdovanojimas (3 vieta) – geriausias antrojo plano aktorius (C. Bronson)
Teismas Berlyne

**Teismas Berlyne** () – 1988 m. sukurtas filmas apie lėktuvo pagrobimą.

## Pagrindiniai aktoriai
: *Aktorius – vaidmuo*
* Martin Sheen – Herbertas J. Šternas
* Sam Wanamaker – Bernardas Helringas
* Max Gail – Džiudas Bestas
* Jurgen Heinrich – Jurijus Andrejevas
* Heinz Hoening – Helmutas
* Sean Penn – Giunteris 

## Turinys

1978 m. Rytų Vokietijos gyventojas Helmutas, grasindamas pistoletu, privertė keleivinio lėktuvo pilotus nutūpti Vakarų Berlyne. Anksčiau čia politinio prieglobsčio prašantieji nebūdavo išduodami kitai šaliai, tačiau, kaip paaiškėja, pagal tarptautinę teisę prieglobstis negali būti suteikiamas lėktuvų pagrobėjams. Helmutas priverstas stoti prieš teimą ir jam gresia 15 metų įkalinimas. Tam numatytas parodomasis teismo posėdis, kuriam vadovauti iš Amerikos atvyksta Herbertas Šternas...
Estera (filmas)

**Estera** () – pagal Biblijos Esteros knygą sukurtas televizijos filmas.

## Pagrindiniai aktoriai
: *Aktorius – vaidmuo*
* Louise Lombard – Estera
* F. Murray Abraham – Mordekajis
* Jurgen Prochnow – Amanas
* Thomas Kretschmann – karalius Ahasveras
* Ornella Muti – karalienė Vašti
Aibė (reikšmės)

**Aibė** gali reikšti:

* Aibė (matematikoje) – skirtingų objektų, laikomų visuma, rinkinys;
* Aibė – prekybos tinklas.
Prisma

**Prisma** – prekybos tinklas Europoje.

## Istorija

Pirmasis prekybos centras „Prisma“ atidarytas 1972 m. Juveskiulėje, Suomijoje. Universalinei parduotuvei paženklinti suprojektuotas prizmės formos ženklas buvo iškeltas ant 30 m aukščio betoninio bokšto. Kooperatyvo generaliniu direktoriumi dirbusiam Pekka Prättälä šis architekto sumanymas įkvėpė mintį pavadinti parduotuvę PRISMA (liet. „prizmė“).

Šiuo metu Europoje veikia beveik šimtas prekybos centrų „Prisma“: 64 Suomijoje ir 8 Estijoje.

Rusijoje veikusios parduotuvės uždarytos 2022 m. Kovo 4 d.

## „Prisma“ Lietuvoje
Pirmasis prekybos centras „Prisma“ Lietuvoje buvo atidarytas 2009 m. rugpjūčio 20 d. Vilniuje, prekybos ir pramogų centre „Ozas“.

2017 m. birželio mėn. „Prisma“ pasitraukė iš Latvijos ir Lietuvos, ir uždarė po 4 parduotuves Lietuvoje ir Latvijoje.

PC Ozas2.JPG|Pirmoji Prisma parduotuvė Vilniuje
PrismaKaunas.jpg|Taip atrodė Prisma parduotuvė Kaune
Prisma Helsingin Malmilla.jpg
Tampere - Prisma Koivistonkylä.jpg
Cash desks.jpg


## Šaltiniai
Polometė

**Polometė** () – upė Rusijoje, Naugardo srityje; Polos dešinysis intakas (Volchovo baseinas). Išteka iš Ruskojės ežero (plotas 2,4 km²) Valdajaus aukštumoje. Mityba mišri, vyrauja sniego tirpsmo vandenys. Teka į pietvakarius, aukštupio vaga slenkstėta, prateka keletą ežerų. Įteka į Polą ties Kostkovo kaimu.

Upė teka Valdajaus nacionalinio parko teritorija. Didesnės gyvenvietės prie Polometės – Jaželbicai, Lyčkovas.

Naudota medienos plukdymui.

## Šaltiniai
Cholova

**Cholova** () – upė Rusijoje, Naugardo srityje; Mstos kairysis intakas (Volchovo baseinas). Prasideda Valdajaus aukštumoje, teka į vakarus, vėliau į šiaurės vakarus Ilmenio žemuma. Mityba mišri, vyrauja sniego tirpsmo vandenys. Aukštupio vaga slenkstėta.

Upė užšąla lapkritį, kartais – sausio pradžioje, ledai tirpsta balandį. Prie Cholovos yra Krestcų gyvenvietė, Ilmenio slovėnų piliakalniai (Starojė Rachine).

Naudota medienos plukdymui.

## Šaltiniai
Briliantais sninga

**Briliantais sninga** *(trump. BS)*, tai Lietuvos ultimeito komanda iš Vilniaus. Komandos branduolį sudaro buvę akademinio irklavimo sportinikai susibūrę 2005 metais. 

## Pasiekimai

## Nuorodos
* Lietuvos skraidančiojo disko federacijos oficialus tinklalapis
* Pasaulinės skraidančiojo disko federacijos oficialus puslapis  (anglų k.)
Mda (upė)

**Mda** () – upė Rusijoje, Naugardo srityje; Mstos dešinysis intakas (Volchovo baseinas). Prasideda susiliejus Mdičkos ir Olchos upeliams. Vinguriuota, akmeninga vaga teka į šiaurės vakarus, vėliau – pietvakarius. Įteka į Mstą 179 km nuo jos žiočių.

Pagrindinė gyvenvietė prie Mdos – Nebolčiai.

## Šaltiniai
Uverė

**Uverė** () – upė Rusijoje, Naugardo srityje; Mstos dešinysis intakas (Volchovo baseinas). Išteka iš Korobožos ežero, telkšančio į šiaurės rytus nuo Borovičių. Prateka keletą ežerų. Teka į pietryčius, pietus.

Upės vagos plotis – 20–40 m. Senovėje buvo svarbi vandens kelio tarp Volgos, Naugardo, vėliau Peterburgo, dalis.

## Išnašos
Šlina (Rusija)

**Šlina** () – upė Rusijoje, Tverės srityje; priklauso Volchovo baseinui. Išteka iš Šlino ežero, telkšančio Valdajaus aukštumoje (ištakos patvenktos). Teka į rytus. Įteka į Vyšnij Voločioko tvenkinį, įrengtą Cnos upės baseine.

Tėkmė skubri, vagoje nemažai rėvų. Pakrantės miškingos.

## Šaltiniai
* Šlina Efrono ir Brokhauzo enciklopedijoje
Cna (Mstinas)

**Cna** () – upė Rusijoje, Tverės srityje, priklauso Volchovo baseinui. Prasideda Valdajaus aukštumoje, teka daugiausia į šiaurę, šiaurės rytus. Mityba mišri, vyrauja sniego tirpsmo vandenys. Aukštupio vaga slenkstėta. Žemupyje patvenkta Vyšnij Voločioko tvenkiniu. Įteka į Mstino ežerą (iš jo išteka Msta, nešanti vandenis į Ilmenio ežerą).

Didžiausias intakas – Šlina (kairysis).

Upė užšąla tarp lapkričio ir sausio, ledai tirpsta balandį. Prie Cnos žemupio yra Vyšnij Voločioko miestas.

Naudota medienos plukdymui.

## Šaltiniai
Mšaga

**Mšaga** () – upė Rusijoje, Naugardo srityje; Šelonės kairysis intakas (priklauso Volchovo baseinui). Prasideda Vereteikos giraitėje netoli Pskovo srities ribos. Teka į rytus, pietryčius Solcų ir Šimsko rajonais. Įteka į Šelonę 19 km nuo jos žiočių.

Aukštupio vaga akmenuota. Didesnės gyvenvietės prie Mšagos – Utorgošas, Medvedis.

Senovėje upė buvo prekybinio vandens kelio dalis.

## Šaltiniai
Višera (Volchovas)

**Višera** () – upė Rusijoje, Naugardo srityje; Volchovo dešinysis intakas. Prasideda pelkėtuose miškuose, susiliejus Mažajai Višerkai ir Didžiajai Višerai. Teka į pietvakarius Ilmenio žemuma. Įteka į Volchovo upės atšaką – Mažąjį Volchovecą – į rytus nuo Didžiojo Naugardo.

Višera žemupyje kanalu sujungta su Msta. Netoli upės žiočių išlikęs senas ąžuolynas, Savos Višeriečio vienuolynas.
Vološka

**Vološka** () – upė Rusijoje, Archangelsko srityje; Onegos kairysis intakas. Prasideda miškuose, į šiaurę nuo Klimovskojės. Teka daugiausia miškingomis vietomis į šiaurės rytus, vėliau – į šiaurės vakarus. Įteka į Onegą ties Bronevu.

Upė užšąla lapkričio viduryje, atitirpsta viduryje balandžio. Prie Vološkos yra Vološkos gyvenvietė.
Jemca

**Jemca** () – upė Rusijoje, Archangelsko srityje; Šiaurinės Dvinos kairysis intakas. Prasideda 4 km nuo Onegos upės, į vakarus nuo Savinskio. Teka į šiaurės rytus. Aukštupio vaga slenkstėta, vėliau plečiasi, vinguriuoja. Pakrantės miškingos. Įteka į Šiaurinę Dviną į rytus nuo Jemecko.

Didžiausias intakas – Mechrenga (dešinysis).

Upė minta daugiausia lietaus ir sniego tirpsmo vandenimis. Laivuojama 25 km nuo žiočių. Pagrindinės gyvenvietės prie Jemcos – Savinskis, Pogostas, Jemeckas.

Naudota medienos plukdymui.

## Šaltiniai
Chris Hemsworth

**Krisas Hemsvortas ** (, g. 1983 m. rugpjūčio 11 d.) – australų aktorius.

„Marvel Cinematic Universe“ (MCU) Hemsvortas pradėjo vaidinti Torą 2011 m. to paties pavadinimo filme, o visai neseniai šį vaidmenį pakartojo filme „“ (2021 m.), kuriame įsitvirtino tarp geriausiai apmokamų pasaulio aktorių.

## Filmografija

### Filmai

## Išnašos

## Nuorodos

*
Žodžiai kaip stigmos

**Žodžiai kaip stigmos** – lietuvių poetės Gražinos Cieškaitės poezijos knyga, išleista 2013 m. Knygos eilėraščiai primena meditacijas, kuriose ryškios dvasinės įtampos. Poezija čia neatsiejama nuo Dievo, gausu Biblijos motyvų.

„Žodžiai kaip stigmos“ – poetės Gražinos Cieškaitės sugrįžimas į literatūrinę padangę. Ankstesnė poezijos knyga „Antgamtėje klajojanti šviesa“ pasirodė 2002 m.

## Nuorodos

* Viktorija Daujotytė. Metafizinės poezijos blyksniai
QR kodas

**QR kodas** (, pilnas pavadinimas **greito atsakymo kodas** ()) – matricos kodas (dviejų dimensijų brūkšninis kodas), 1994 m. sukurtas korporacijos „Denso-Wave“ Japonijos automobilių pramonei. QR kodas yra optinė etiketė, sukurta iššifravimui dideliu greičiu. QR kodas naudoja keturis standartinius režimus (skaitmeninis, raidinis skaitmeninis, baitų / dvejetainis ir kandži).

QR kodo sistema išpopuliarėjo už automobilių pramonės ribų dėl spartaus išskaitomumo ir didesnės duomenų talpos lyginant su standartiniais UPC brūkšniniais kodais. Tarp QR kodo panaudojimo sričių yra produktų stebėsena, gaminių identifikacija, laiko stebėsena, dokumentų valdymas ir bendroji rinkodara.

QR kodas susideda iš juodų modulių (kvadratų), išdėstytų kvadratiniame tinkle ant balto fono, kurie gali būti perskaityti vaizdavimo įrenginiu (pavyzdžiui, fotoaparatu) ir perdirbti naudojant Reed-Solomon klaidų taisymą. Kol vaizdas būna tinkamai aiškinamas, reikalingi duomenys yra išgauti iš modelių, esančių vertikalių ir horizontalių komponentų vaizdo.

## Šaltiniai
Girl on Fire

**Girl on Fire** – penktasis studijinis amerikiečių atlikėjos Alicia Keys albumas, išleistas 2012 m. lapkričio 22 d. Tai – pirmasis atlikėjos albumas, išleistas „RCA Records“ leidykloje, kadangi 2011 m. buvo uždaryta „J Records“. Albumas buvo įrašytas praėjus ne daug laiko nuo Keys vedybų su reperiu ir įrašų prodiuseriu Swizz Beatz bei jos pirmojo vaiko Egypt gimimo. Kai kuriose albumo dainose dainuojama apie šiuos dalykus.

Per pirmąją savaitę JAV buvo parduota 159 tūkstančiai „Girl on Fire“ kopijų. Tai buvo mažiausiai per pirmąją savaitę pardavęs albumas atlikėjos istorijoje. Tačiau albumas vistiek debiutavo pirmojoje „Billboard 200“ reitingo vietoje. 56-ųjų „Grammy“ apdovanojimų metu, albumas laimėjo apdovanojimą geriausio R&B albumo nominacijoje.

## Dainų sąrašas

## Išnašos
Agamemnono pasiuntiniai pas Achilą

**Agamemnono pasiuntiniai pas Achilą** () – Žano Ogiusto Dominiko Engro aliejinės tapybos darbas, nutapytas 1801 m. Paveikslo matmenys: 110 × 155 cm. Skirtas prestižinėms *Prix de Rome* (Romos prizo) varžyboms. Eksponuojamas Nacionalinėje dailės mokykloje (*École nationale supérieure des beaux-arts*), Paryžiuje. Sumažinta paveikslo versija saugoma Nacionaliniame Stokholmo muziejuje.

## Istorija

Paveikslas vaizduoja epizodą iš Senovės graikų poeto Homero poemos „Iliada“, kuriame karvedys Achilas atsisako klausyti Mikėnų karaliaus Agamemnono pasiuntinių, prašančių jį sugrįžti į Trojos karą.

Šiuo paveikslu Ž. O. D. Engras demonstravo savo meistriškumą atvaizduoti žmogaus figūras klasikinės istorijos paveikslų siužetuose. Pasiuntinių būryje stovintis Itakės valdovas Odisėjas, vaizduojamas apsisiautęs raudonu apsiaustu, buvo paveikslo temai nukopijuotas nuo pseudo – Fidijo skulptūros.

Paveikslas yra neoklasicistinio stiliaus ir priklauso prancūzų klasicistinio tapytojo Žako Lui Davido mokyklai, kurio studiją Ž. O. D. Engras lankė. Taip pat didelės įtakos turėjo John Flaxman kūryba, kurio darbai buvo demonstruoti Pirmojoje Paryžiaus parodoje. Už šį kūrinį varžybose tapytojas laimėjo antrąją vietą ir gavo stipendiją studijuoti Romoje *Vila Medici*, garsiausioje prancūzų meno mokykloje Italijoje. Pirmąją varžybų vietą laimėjo būsimasis prancūzų istorinio žanro tapytojas bei litografas Žiulis Antuanas Votieras (*Jules Antoine Vauthier*, 1774–1832).

## Bibliografija
* Daniel Ternois, *Ingres*, Paris, Fernand Nathan, 1980 (ISBN 2-09-284-557-8)

## Šaltiniai